Klag gelê teen Magashule | Maroela Media
Klag gelê teen Magashule
Die DA gaan vandag strafregtelike klagte teen Ace Magashule, voormalige premier van die Vrystaat, aanhangig maak.
Patricia Kopane, Vrystaatse leier van die DA, en 'n afvaardiging sal eers 'n oorsigbesoek aan die Vogelfontein-behuisingsprojek in Bethlehem bring.
Nomawethu Sbukwana, woordvoerder van die DA, het gesê daar word beweer dat Magashule, sekretaris-generaal van die ANC, ingemeng het by die behuisingsprojek om te verseker dat 'n Chinese maatskappy, Unital Holdings, 'n behuisingskontrak van R150 miljoen bekom. Unital Holdings het na bewerings bande met een van Magashule se dogters.
Volgens die DA word daar ook beweer dat tenderverkrygingsprosedures verontagsaam is om te verseker dat Unital nagenoeg R70 miljoen van die provinsiale departement van menslike nedersettings ontvang om oorsig oor die projek te doen.
Sbukwana het gesê die DA-afvaardiging sal ná die oorsigbesoek na die Bethlehem-polisiestasie gaan om strafregtelike klagte teen Magashule in te dien vir sy beweerde rol om 'n korrupte verhouding tussen Unital Holdings en die Vrystaatse provinsiale regering te fasiliteer.
Nog 'n dogter van Magashule word ook by 'n verdagte eiendomstransaksie betrek met die Vrystaatse Ontwikkelingskorporasie wat glo tot gevolg gehad het dat sy R9 miljoen verdien het.
Magashule is die afgelope tyd erg onder skoot. Dit kom na berigte dat hy R20 miljoen bestee het aan sy afskeidspartytjie van die provinsie. Magashule is ook betrek by die omstrede Gupta-familie se Vrede-suiwelprojek.
Ace Magashule Vrystaat
Vermiste skubaduikers gevind
Een dood, vier beseer toe motor rol
Gee hom gas!!!
Hoog tyd dat by kry wat jom toe kom. Beweeg in hoogste kringe maar het grnoeg geraamtes in kas. Nou wag ond nog vir sy Zwane-maatjie!!
Die grootste plunderaars in die wereld en hulle gaan niks oorkom nie , want daar is miljoene wat gedeel het in die buit….
Daar sal dadels van enige suksesvolle aanklag teen die korruptes in die land kom……ons leef in "la-la land"
Wat vir my verstommend is is dat vanaf 1994 elke nuusberig waar bedrae genoem word (wat met die regering te doen het) is dit nie meer honderde of duisende nie maar net miljoene of miljarde. Magtig , hulle praat van groot geld! Hulle dink seker ń 0 beteken tog niks so hulle kan soveel agter hulle getal sit aswat hulle wil. Is dit dalk eerder die feit dat hulle met die belastingbetaler se geld mors en dit nie geld is waarvoor hulle gewerk het nie? Dit gaan darem maar vreeslik lekker! Seker ook maar niks gewoond nie. Hierdie wat so… Lees meer »